Αθανασία Τοτσίδου

Η Αθανασία Τοτσίδου (19 Ιουνίου 1989, Μόναχο) είναι Ελληνίδα διεθνής αθλήτρια πετοσφαίρισης, η οποία κατά την περίοδο 2023-24 αγωνίστηκε αρχικά με τη φανέλα του Φιλαθλητικού Πρέβεζας στο Πρωτάθλημα Πρε Λιγκ Ελλάδας και από τον Ιανουάριο 2024 με τον Ηλυσιακό στο Πρωτάθλημα Βόλεϊ Λιγκ, στη θέση της ακραίας.

 Καριέρα 
Η Αθανασία Τοτσίδου γεννήθηκε το 1989 στο Μόναχο και μεγάλωσε στη Δράμα. Η πρώτη της επαφή με το βόλεϊ ήταν μέσω της μεγαλύτερης αδελφής της που αγωνιζόταν στον Γ.Σ. Δράμας, και η μικρή Αθανασία παρακολουθούσε τους αγώνες της. Με προτροπή της μητέρας της αποφάσισε να δοκιμάσει και τις δικές της ικανότητες στο άθλημα, και έτσι το 2001 εντάχθηκε στη Δόξα Δράμας σε ηλικία 12 ετών.Συνέντευξη της Τοτσίδου στα "Χρονικά της Δράμας" xronikadramas.gr  Μετά τη διάλυση του τμήματος πετοσφαίρισης της Δόξας το 2003, εντάχθηκε στον Ερμή Δράμας, όπου παρέμεινε μέχρι το 2009, οπότε έκανε το πρώτο άλμα στην καριέρα, της εντασσόμενη στον Ηρακλή Θεσσαλονίκης και αγωνιζόμενη για πρώτη φορά στο Πρωτάθλημα Ελλάδας την περίοδο 2009-10. Στον Ηρακλή έμεινε άλλη μια περίοδο, και το 2011 πήρε το πλοίο για τη Νάξο, για να ενισχύσει τον Πανναξιακό που εκείνη τη χρονιά είχε ανέβει στην Α2 Εθνική κατηγορία.Η Τοτσίδου στον Πανναξιακό www.sportcyclades.gr  Οι εμφανίσεις της κίνησαν το ενδιαφέρον της πρωταθλήτριας της περιόδου 2011-12 Α.Ε.Κ., που την απέκτησε το Καλοκαίρι του 2012. Στην Α.Ε.Κ. παρέμεινε δύο περιόδους και κατέκτησε τις δεύτερες θέσεις στα πρωταθλήματα 2012-13 και 2013-14, αλλά και το Ασημένιο μετάλλιο του Κυπέλλου Ελλάδας 2013.

Τον Αύγουστο του 2014 αποδέχθηκε και πάλι την πρόταση του Πανναξακού,Επιστροφή της Τοτσίδου στην Νάξο www.sportcyclades.gr  που ήταν η ανερχόμενη δύναμη της γυναικείας ελληνικής πετοσφαίρισης. Στη Νάξο έμεινε τρεις περιόδους στις οποίες διετέλεσε αρχηγός του Πανναξιακού,Αρχηγός του Πανναξιακόύ www.paon.gr  και είχε τεράστια συμβολή στην κατάκτηση από την κυκλαδίτικη ομάδα της 3ης και 2ης θέσης στα πρωταθλήματα των περιόδων 2014-15 και 2016-17 αντίστοιχα, καθώς και στην κατάκτηση του Ασημένιου Μεταλλίου στο Κύπελλο Ελλάδας 2017.
Η Αθανασία Τοτσίδου αγαπήθηκε όσο λίγες αθλήτριες από τους φιλάθλους της Νάξου.Η Τοτσίδου αγαπημένη των φιλάθλων της Νάξου www.naxospress.gr  Όταν η Τοτσίδου επισκέφτηκε ξανά το κυκλαδονήσι την περίοδο 2017-18 με την ομάδα της Ηλιούπολης, βρέθηκε μπροστά σε μια αναπάντεχη έκπληξη. Η διοίκηση του Πανναξιακού είχε ετοιμάσει πριν την έναρξη του αγώνα μια ιδιαίτερα συγκινητική -όπως αποδείχθηκε- τελετή βράβευσης της πρώην αρχηγού της ομάδας τους, και η Αθανασία Τοτσίδου αποθεώθηκε από τους παρευρισκόμενους φιλάθλους.Ο Πανναξιακός τιμά την Τοτσίδου www.sportcyclades.gr (vid) 

Στον Γ.Σ. Ηλιούπολης έμεινε μόνο την περίοδο 2017-18. Το καλοκαίρι εκείνης της χρονιάς επέστρεψε στην Α.Ε.Κ.,Επιστροφή στην Α.Ε.Κ. το 2018 aekpassion.gr  και μετά τη λήξη του συμβολαίου της με την αθηναϊκή ομάδα, τον Ιούλιο του 2019 αποδέχτηκε την πρόταση του Ολυμπιακού Πειραιώς και κατηφόρισε για το μεγάλο λιμάνι.Η Τοτσίδου στον Ολυμπιακό www.olympiacossfp.gr  Με τις ερυθρόλευκες κατέκτησε το Πρωτάθλημα Ελλάδας περιόδου 2019-20 αλλά και τη 2η θέση του Πρωταθλήματος 2021-22.
Τον Ιούνιο του 2022 η Σία Τοτσίδου εντάχθηκε στον Φιλαθλητικό Πρέβεζας που αγωνιζόταν στην Α2 Κατηγορία. Μεταγραφικό μπαμ με Σία Τοτσίδου ο Φιλαθλητικός Πρέβεζας www.volleyplanet.gr  Η πολύπειρη αθλήτρια χρίστηκε αμέσως αρχηγός, και υπήρξε από τους βασικούς συντελεστές της ανόδου της ομάδας της Ηπείρου στην Πρε Λιγκ.Η αρχηγός Αθανασία Τοτσίδου συνεχίζει στον Φιλαθλητικό filathlitikosprevezas.gr  Στον Φιλαθλητικό αγωνίστηκε και την περίοδο 2023-24 μέχρι τον Ιανουάριο του 2024 στο Πρωτάθλημα της Πρε Λιγκ Ελλάδας, οπότε εντάχθηκε στον Ηλυσιακό Α.Ο.,Καλωσόρισε τις νέες του παίκτριες ο Ηλυσιακός volleyland.gr  αγωνιζόμενη πλέον στο Πρωτάθλημα Βόλεϊ Λιγκ

 Διεθνής καριέρα 
Η Αθανασία Τοτσίδου ξεκίνησε την καριέρα της στα εθνικά συγκροτήματα με την Εθνική Νεανίδων, στην οποία συμπλήρωσε 8 συμμετοχές.Αθανασία Τοτσίδου - Ατομικά στοιχεία greekvolley.eu Στην Εθνική Γυναικών κλήθηκε για πρώτη φορά στα προκριματικά για τους Ολυμπιακούς Αγώνες του 2012,Εθνική Ελλάδας, προκριματικά Ολυμπιακών Αγώνων 2012 www-old.cev.eu  και συμμετείχε σε δύο φιλικά προετοιμασίας.Ανασκόπηση του 2011 - Οι αγώνες των Εθνικών ομάδων (σελ.43) epesth.gr  Το 2016 κλήθηκε ξανά από τον ομοσπονδιακό προπονητή Τάκη Φλώρο για την προκριματική φάση του Ευρωπαϊκού Πρωταθλήματος 2017,Οι εκλεκτές του Φλώρου για τα προκριματικά του Ευρωπαϊκού 2017 www.volleyplanet.gr  και συμμετείχε τόσο στα φιλικά,Ελλάδα-Μαυροβούνιο 2-2 (2016, φιλικό) www.volleyplanet.gr  όσο και στα επίσημα παιχνίδια.Προκριματικά Ευρωπαϊκού 2017: Σλοβενία Ελλάδα 3-2 www.volleyplanet.gr  Έκτοτε αποτέλεσε για τέσσερα χρόνια μόνιμο στέλεχος της Εθνικής Ελλάδας. Ήταν στο βασικό σχήμα στην κατάκτηση του Ασημένιου Μεταλλίου στους Μεσογειακούς του 2018 στην Ταραγόνα,Ασημένιο Μετάλλιο της Εθνικής Ελλάδας στους Μεσογειακούς του 2018 www.volleyplanet.gr  αλλά και στις επιλογές του Γκιγιέρμε Ναράνχο στην επανεμφάνιση της Ελλάδας μετά από 18 χρόνιαΣία Τοτσίδου στο ΑΠΕ ΜΠΕ: «Γίναμε μέρος της Ιστορίας» www.amna.gr  σε τελική φάση Ευρωπαϊκού Πρωταθλήματος το 2019.Η 18άδα στο Ευρωπαϊκό 2019 www.volleyplanet.gr  Η Αθανασία Τοτσίδου συμμετείχε τόσο στους προκριματικούς, Νίκη με… σβηστές μηχανές για την Εθνική Γυναικών (Προκριματικοί Ευροβόλεϊ 2019: Νορβηγία - Ελλάδα 0-3) www.volleyplanet.gr  «Αγκάλιασαν» την πρόκριση οι Γυναίκες, 3-0 την Ουκρανία (Προκριματικοί Ευροβόλεϊ 2019) /www.volleyplanet.gr  όσο και στην τελική φάση, στην οποία η Ελλάδα κατέλαβε την 14η θέση.Ευρωπαϊκό 2019: Βουλγαρία-Ελλάδα 3-0 www.volleynews.gr  Ενδιάμεσα η διεθνής ακραία συμμετείχε και στους προκριματικούς για την Ασημένια Ευρωπαϊκή  Λίγκα 2019.Ασημένια Ευρωπαϊκή  Λίγκα: Ήττα από τη Σλοβενία και αποκλεισμός www.volleyplanet.gr  Η τελευταία παρουσία της Αθανασίας Τοτσίδου στο αντιπροσωπευτικό συγκρότημα πραγματοποιήθηκε σε φιλικό αγώνα προετοιμασίας για τους προκριματικούς του Ευρωπαϊκού του 2021.Zευγάρωσε τις νίκες της η εθνική Γυναικών κόντρα στην Ουκρανία www.volleynews.gr 

 Σπουδές 
Πέρα από τις καθαρά αγωνιστικές δραστηριότητες η Αθανασία Τοτσίδου είναι πτυχιούχος του τμήματος Επιστημών Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης, με ειδίκευση φυσικά στην πετοσφαίριση,Η Τοτσίδου πτυχιούχος του Α.Π.Θ.  www.sportcyclades.gr και συνέχισε τις σπουδές της κάνοντας μεταπτυχιακό στην προπονητική.

 Διεθνείς Τίτλοι - Διακρίσεις
 20px Μεσογειακοί Αγώνες: 2018 (Ταραγόνα) Ασημένιο Μετάλλιο της Εθνικής στους Μεσογειακούς 2018 www.volleynews 

Συλλογικοί τίτλοι - Διακρίσεις
 Εθνικά Πρωταθλήματα  1 Πρωτάθλημα Ελλάδας 2019-20 (Ολυμπιακός Πειραιώς)
 2η Θέση:  2012-13 (Α.Ε.Κ. Αθηνών), 2013-14 (Α.Ε.Κ. Αθηνών), 2016-17 (Πανναξιακός Α.Ο. Νάξου), 2021-22 (Ολυμπιακός Πειραιώς)
 3η Θέση: 2014-15 (Πανναξιακός Α.Ο. Νάξου)

 Εθνικά Κύπελλα 
1 Σούπερ καπ Ελλάδας
 2012 (Α.Ε.Κ. Αθηνών)

 Κύπελλο Ελλάδας
 2η Θέση: Κύπελλο Ελλάδας 2013 (Α.Ε.Κ. Αθηνών)
 2η Θέση: Κύπελλο Ελλάδας 2017 (Πανναξιακός Α.Ο. Νάξου)

 Ατομικές Διακρίσεις 
 Πρωτάθλημα Ελλάδας 2012-13: Πολυτιμότερη Παίκτρια (M.V.P.) 2ης αγωνιστικής Βαθμολογία, αποτελέσματα, M.V.P. Πρωταθλήματος 2012-13 www.volleynews.gr 
 Πρωτάθλημα Ελλάδας 2016-17: Πολυτιμότερη Παίκτρια (M.V.P.) 13ης αγωνιστικής Βαθμολογία, αποτελέσματα, M.V.P. Πρωταθλήματος 2016-17 www.volleynews.gr 
 Πρωτάθλημα Ελλάδας 2017-18: Πολυτιμότερη Παίκτρια (M.V.P.) 2ης αγωνιστικής Πολυτιμότερη Παίκτρια (M.V.P.) 2ης αγωνιστικής 2017-18 www.volleyball.gr 

 Παραπομπές 

 Εξωτερικοί σύνδεσμοι - Πηγές 
 Αθανασία Τοτσίδου: Παρουσίαση - Ατομικά στοιχεία - Ομάδες - Διακρίσεις women.volleybox.net
 Αθανασία Τοτσίδου: Ατομικά Στοιχεία - Ομάδες καριέρας greekvolley.eu
 Δυναμικό Ολυμπιακού - Ιστοχώρος της CEV www-old.cev.eu
 Αθανασία Τοτσίδου - Μικρό βιογραφικό www.proinos-typos.gr 
 Αθανασία Τοτσίδου: Ευρωπαϊκή παρουσία www-old.cev.eu
 Εθνική Ελλάδας Γυναικών - Ατομικές συμμετοχές www.volleyball.gr 
 Βράβευση της Τοτσίδου από τον Πανναξιακό www.volleyplanet.gr (vid)] 
 Σία Τοτσίδου: «Μέσα από τις δυσκολίες ήρθε και η επιτυχία στην Εθνική» (Συνέντευξη το 2020) www.volleyball.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Ηρακλή Θεσσαλονίκης
Κατηγορία:Πετοσφαιρίστριες Πανναξιακού
Κατηγορία:Πετοσφαιρίστριες ΑΕΚ
Κατηγορία:Πετοσφαιρίστριες ΟΣΦΠ